Qozogʻiston — Ruminiya munosabatlari. Qozogʻiston — Ruminiya munosabatlari Qozogʻiston va Ruminiya oʻrtasidagi ikki tomonlama diplomatik munosabatlar hisoblanadi. Umumiy maʼlumot. Qozogʻiston Respublikasi bilan Ruminiya oʻrtasida diplomatik munosabatlar 1992-yil 15-iyulda oʻrnatilgan. 1993-yil noyabr oyida Qozogʻiston Respublikasida Ruminiya elchixonasi ochilgan. 2003-yil sentyabr oyida Qozogʻiston Respublikasining Ruminiyada Diplomatik vakolatxonasi ochildi. Qozogʻiston va Ruminiya ham oʻzaro savdo iqtisodiy aloqalarga ega boʻlgan davlatlar sanaladi Siyosiy munosabatlar. Qisqa tarixiy davrda ikki davlat oʻzaro hamkorlikning barcha yoʻnalishlarida, siyosiy, savdo-iqtisodiy va madaniy-gumanitar sohalarda, koʻp tomonlama hamkorlik sohasida sezilarli yutuqlarga erishdi. Qozogʻiston hamda Ruminiya oʻrtasida muntazam siyosiy muloqot olib borilmoqda, Qozogʻiston va Ruminiya davlat parlamentlarida Doʻstlik guruhlari faoliyat yuritib kelmnoqda. Qozogʻiston va Ruminiya davlat tashqi ishlar vazirliklari oʻrtasida siyosiy maslahatlashuvlar oʻtkazilib kelinmoqda. Iqtisodiy hamkorlik. Ikki davlat oʻrtasidagi qulay siyosiy muloqot iqtisodiy hamkorlikka ijobiy taʼsir koʻrsatib kelmoqda. Qozogʻiston va Ruminiya savdo-iqtisodiy hamkorligining asosiy yoʻnalishlari energetika, mashinasozlik, metallurgiya, transport va logistika, yengil sanoat mahsulotlari tashkil etadi. Ruminiyada 28 ta Ruminiya va Qozogʻiston korxonasi, Qozogʻistonda 39 ta Qozogʻiston va Ruminiya kompaniyasi roʻyxatga olingan. Savdo-iqtisodiy hamkorlik muammolarini hal etishning muhim vositalaridan biri bu Savdo-iqtisodiy va ilmiy-texnikaviy hamkorlik boʻyicha Qozogʻiston-Ruminiya hukumatlararo komissiyasi mavjud. 2017-yilning 4—5-oktyabr kunlari Hukumatlararo komissiyaning 14-majlisi boʻlib oʻtdi. 2016-yil yanvar shaharda Buxarestda yangilangan Ruminiya—Qozogʻiston ikki tomonlama savdo-sanoat palatasining taqdimoti va birinchi yigʻilishi boʻlib oʻtdi.